### 14.    Beslutning om midler til skitseprojekt i [adresse] gennem 'Få det Fikset'-puljen

**Åbent**

Sagsnr.: 326-2019-1472        J.nr.: 20.00.00           Dokumentnr.:
326-2020-160558

**Sagstype**

Beslutning

**Resume og sagens baggrund**

Kommunalbestyrelsen har afsat 12 mio. kr. til ’Få det
Fikset’ initiativer. Rammerne for initiativerne blev formidlet i 2019 til de 22
byer over 200 indbyggere. De forskellige byer har via aktionsgrupper arbejdet
med indsatser/initiativer. På mødet forelægges ansøgning fra [adresse] lokalområde
til beslutning om frigivelse af midlerne til de beskrevne forslag.
Administrationen har i forhold til forslagene forholdt sig til aktionsgruppens
beskrivelse af gennemførsel og de krav som har ligget til grund for ’Få det
Fikset’ projektet.

**Indstillinger**

Direktøren indstiller,

at   ansøgningen
fra [adresse] om 100.000 kr. ekskl. moms til projektudvikling af
helhedsplan for [adresse] og skitseprojekt for Tanghjørnet på det nuværende
grundlag ikke imødekommes, idet det ikke ligger inden for rammerne af ’Få det
Fikset’-puljen.

**Behandling**

Økonomiudvalget, Kommunalbestyrelsen.

**Sagsfremstilling**

Kommunalbestyrelsen har for perioden 2019-2022 afsat en
pulje til projekter i lokalsamfundene - ’Få det Fikset’-puljen. Der er i alt
afsat 14 mio. kr. fordelt med 2,0 mio. kr. til byer under 200 indbyggere og
landdistrikter, og resten til specifikke 22 byer/områder.

Rammerne for anvendelse af puljen er beskrevet i et bilag
til budgetaftalen. Hovedpunkterne heri er,

at  puljen
skal anvendes til investeringer i anlæg og by-inventar, der enten ikke findes i
dag eller som skal ændres/udvides. Og uanset formål skal anvendelsen være
rettet mod det offentlige rum.

at  der
skal etableres en demokratisk proces i hvert lokalsamfund. Og det enkelte
lokalsamfund indstiller projekterne til kommunen med endelig godkendelse i
økonomiudvalg og kommunalbestyrelse.

*Den konkrete ansøgning fra [adresse]* Aktionsgruppen for [adresse] har fremsendt ansøgning om medfinansiering til
projektudvikling, der ønskes godkendt indenfor rammerne af ’Få det
Fikset’-puljen. Ansøgningen er vedlagt som bilag, dog er selve tilbuddene
udtaget af hensyn til tilbudsgiverne.

Ansøgning om medfinansiering af ’Havnsø Helhedsplan – at
gøre [adresse] attraktiv at bebo og besøge’ som består af:

·
En fortælling for [adresse], der med afsæt i områdets natur- og
kulturværdier formår at destille­re områdets DNA i en klar identitet for byen.
Denne brandskabende identitet danner afsæt for den efter­følgende fysiske
udvikling og kommer således til at binde de forskellige indsatser og områder i
helheds­planen sammen.

·
Helhedsplanen indeholder en programmering af området med en
beskrivelse af de fremtidige funktioner der ønskes im­plementeret, med henblik
på at gøre [adresse] attraktiv at besøge og opleve for borgere og turister med fa­ciliteter
og oplevelsesrum, der indbyder til ophold og aktivitet.

·
Tanghjørnet er et område, der i dag frembringer store lugtgener i
havnen og som borgerne gerne vil have fundet en løsning for. Der udarbejdes et
konkret skitseprojekt der synliggør, hvorledes et fremtidigt projekt kan dæmme
op for disse lugtgener, bibringe nye rekreative faciliteter samt binde an til
en ønsket kystpromenade. Skitse­projektet leveres i form af et fondsprospekt,
der efterfølgende kan anvendes som afsæt for at søge fondsmidler til
realisering.

Specifikt søges 100.000 kr. fra ’Få det Fikset’-puljen til
skitseprojektet.

I udarbejdelsen af helhedsplan og skitseprojekt ønsker
Havnsø lokalområde at Kalundborg Kommune deltager som en integreret del af
projektgruppen sammen med arkitekter og [adresse].

*Administrationens bemærkninger*

Ansøgningen er at betegne som projektudvikling, og er efter
administrationens vurdering ikke direkte inden for de rammer for anvendelse af puljen,
som er skitseret af kommunalbestyrelsen. Administrationen vil derfor på det
nuværende grundlag anbefale, at den foreliggende ansøgning ikke støttes af ’Få
det Fikset’-puljen.

Som udgangspunkt viser en overordnet screening, at der er en
del forhold og udfordringer, der skal tages i betragtning i forbindelse med
udarbejdelse af helhedsplan og skitseprojekt for tanghjørnet og promenade, især
inden for natur, miljø-og planområdet.

Planerne om udvikling af [adresse] og området omkring
tanghjørnet er i fin tråd med udviklingsplanen for [adresse], som [adresse]
og havnsøborgerne udarbejdede i 2019.

Gennemførelse af projektudviklingen og derefter realisering
vil skulle ske i tæt samarbejde med Kalundborg Kommune, som den største
jordbesidder og i forhold til myndighedsarbejde, og vil være en krævende og
omfattende opgave for alle involverede aktører.

I forbindelse med selve realiseringen af projektet må det
forventes at Kalundborg Kommune også bidrager med midler, idet projektet
gennemføres på kommunal jord af en betydelig størrelse, selvom en del af
finansieringen hertil søges tilvejebragt gennem fonde.

**Økonomiske konsekvenser**

Jens Poulsen samlede andel af puljen til Lokalsamfundenes ’Få det
Fikset’ projekter er 500.000 kr.

Kommunalbestyrelsen bevilgede i april 2020 i alt 270.000 kr.
samlet til tre andre projekter i [adresse].

De samlede omkostninger fra puljen til projekt ’Helhedsplan’
beløber sig til 100.000 kr. ekskl. moms. Det betyder, at der resterer 130.000
kr. af Havnsøs pulje til ’Få det Fikset’ projekter.

[adresse] bemærkninger er indarbejdet i sagen.

**Økonomiudvalgets møde den 20.
maj 2020:**

Anbefales.

**Bilag**

|  |  |
| --- | --- |
| Ansøgning med budget | 326-2020-181427 |